**Z A P I S N I K**

1. seje

IZVRŠNEGA ODBORA TRENERSKE ORGANIZACIJE TZS,

**ki je** **bila v ponedeljek, 14.10.2019 ob 8.30 uri v Max tenis klubu , lokacija nasproti Tbilisijska 152, Ljubljana.**

Prisotni člani IO TO TZS: Tomaž Berendijaš, Jernej Jakopina, Goran Jelen in Gregor Šenica.

Odsotni: Miha Markovič, Andrej Hovelja in Maja Matevžič

**Predvideni dnevni red seje:**

1. Pregled in sprejem zapisnika prejšnje seje,
2. Poročilo o trenerski vikend delavnici predavatelja Rubena Neyensa 2.-3.3.2019,
3. Poročilo o 1. in 2. do-usposabljanju za naziv Strokovni delavec 1 (športno treniranje – tenis),
4. Priprava 24.trenerske konference v ŠC Millenium dne 30.11.-1.12.2019,
5. Obravnava primera Vukič-Desy,
6. Udeležba na ITF svetovni trenerski konferenci Bangkok 25.-27.10.2019
7. Dopolnitev Pravilnika o licenciranju teniških trenerjev,
8. Razno

Gradivo za dnevni red smo člani IO TO TZS prejeli po elektronski pošti.

Predsednik izvršnega odbora TO TZS Gregor Šenica, ki je sklical in vodil sejo, je pozdravil prisotne in dal na glasovanje dnevni red. Ker ni bilo pripomb, je bil dnevni red soglasno sprejet.

**Ad 1) Pregled in sprejem zapisnika 1. redne seje IO TO TZS**

Predsednik IO TO TZS Gregor Šenica je vprašal ali ima kdo kakšne pripombe na posredovani zapisnika 1. seje v letu 2019 IO TO TZS. Ker na posredovani zapisnik ni bilo pripomb, je predsednik IO TO TZS Gregor Šenica dal na glasovanje potrditev zapisnika.

**IO TO TZS sprejme zapisnik 1. seje v letu 2019 IO TO TZS**

Sklep je bil soglasno sprejet.

**Ad 2) Poročilo o trenerski vikend delavnici predavatelja Rubena Neyensa 2.-3.3.2019**

Predsednik IO TO TZS Gregor Šenica je pripravil poročilo o organizaciji vikend delavnice predavatelja Rubena Neyensa (Belgija), ki je potekala 2. in 3. marca 2019 v Teniškem centru

Benč šport v Ljubljani. Delavnice se je udeležilo 36 trenerjev (od tega 4 študentje Fakultete za šport). Z vsebino predavateljem, organizacijo in lokacijo so bili udeleženci na podlagi ustnih mnenj in izpolnjene ankete zelo zadovoljni. Trenerska organizacija je z organizacijo delavnice ustvarila:

1. prihodkov 2.070,00 eur

2. stroškov 2.826,76 eur

3. razlika -756,79 eur

Razliko -756,79 eurov je TO pokrila iz svojih sredstev.

**IO TO TZS sprejme poročilo iz vikend delavnice predavatelja Rubena Neyensa dne**

**2.- 3. marca 2019**

Sklep je bil soglasno sprejet

**Ad. 3) Poročilo o 1. in 2. do-usposabljanju za naziv Strokovni delavec 1 (športno treniranje – tenis)**

V letu 2019 smo izvedli dve do-usposabljanji za trenerje tenisa D in vaditelje tenisa. Prvi je bil organiziran v mesecu juniju v Kranju, drugi v mesecu oktobru v Mariboru. Več informacij o izvedenih tečajih:

- Do-usposabljanja v juniju se je udeležilo 42 kandidatov (21 zaposlenih in 21 nezaposlenih), uspešno je usposabljanje zaključilo 39 kandidatov,

- Do-usposabljanja v oktobru se je udeležilo 44 kandidatov (15 zaposlenih in 29 nezaposlenih), obdelava podatkov izpitov še poteka,

Izvedba do-usposabljanj je potekala v skladu s programom.

- Pogoji za izvedbo tečajev v Kranju in Mariboru so bili dobri,

- Evalvacijo je opravljal OKS, tako da podatkov nimam na voljo,

- Vsi kandidati so prejeli knjigo ITF Razvoje teniške tehnike,

- Vsi kandidati so morali kot izpitno obveznost pripraviti seminarsko nalogo v obliki videa,

- Izpostaviti velja nizko uspešnost pri teoretičnem izpitu v prvem roku, kar povzroča dodatno delo za predavatelja.

Člani izvršnega odbora TO se strinjajo, da se vsem udeležencem s statusom nezaposlen (nezaposleni in študenje) v okviru do-usposabljanja pokrije strošek knjige ITF Razvoj teniške tehnike iz sredstev trenerske organizacije, in sicer:

* 1. do-usposabljanje 21 izvodov
* 2. do-usposabljanje 29 izvodov

V tej točki so se udeleženci seje pogovarjali tudi o odpovedi prvega tečaja po novem programu za naziv Strokovni delavec 1 – športno treniranje – tenis ( novi Trener tenisa C). Prijavljenih je bilo samo 6 kandidatov (od potrebnih 15), ki je ustrezalo vsem pogojem OKS-a. Po drugi strani pa je bil izkazan zelo velik interes med študenti in nezaposlenimi. Potrebno bo ugotoviti razloge zakaj je razmerje med enimi in drugimi takšno ter najti rešitve, da se izpelje tečaj preko OKS-a in s tem omogoči brezplačno udeležbo in pridobitev naziva.

**Člani IO TO TZS sprejmejo poročilo o 1. in 2. do-usposabljanju za naziv Strokovni delavec 1 (športno treniranje – tenis)**

Sklep je bil soglasno sprejet

**Ad 4 ) Priprava 24. trenerske konference v ŠC Millenium dne 30.11.-1.12.2019**

Letošnja 24. trenerska konferenca bo potekala dne 30.11.-1.12.2019 v ŠC Millenium (Ljubljana). Člani IO so bili seznanjeni s potrjenimi predavatelji. Razdeli so si naloge in opravila za konferenco.

**Člani IO TO TZS o tej točki niso glasovali.**

**Ad. 5) Obravnava primera Vukič-Desy**

Vsem članom IO TO se je že pred sejo poslalo v vednost izjave o incidentu fizičnega obračunavanja med teniškim trenerjem in staršem tekmovalca, ki se je zgodil na finalnem turnirju U12 na Ptuju dne 21.9.2019. Svojo izjavo so podali trener Rade Vukić, starš David Jean A Desy in organizator turnirja Luka Hazdovac.

V obravnavo smo podali vse izjave disciplinski komisiji v okviru TO. Člani disciplinske komisije so se strinjali z ukrepom **javnega opomina** za trenerja Radeta Vukića, ki v skladu z 22.členom statuta Trenerske organizacije TZS.

**Člani IO TO TZS strogo obsojamo kakršnokoli fizično obračunavanje med vsemi prisotnimi na teniškem turnirju. Zato smo mnenja, da je potrebno oba udeleženca na podlagi zbranih dejstev in disciplinskega pravilnika TZS primerno kaznovati s kaznijo prepovedi udeležbe na vseh teniških turnirjih za obdobje najmanj 3 mesecev. Naš predlog dajemo v presojo disciplinskemu sodniku g.Jerkiču. Sodniško organizacijo pa pozivamo, da svojim članom v času vodenja turnirja nalaga večjo prisotnost ob igriščih, kjer potekajo tekme. Člani IO TO smo prepričani, da bi s tem preprečili marsikatero napetost med igralci, starši in seveda tudi trenerji.**

**Člani IO TO TZS sprejmejo ukrep javnega opomina za trenerja Radeta Vukića in stališče IO TO do fizičnega obračunavanja na teniških turnirjih.**

Sklep je bil soglasno sprejet**.**

**Ad. 6) Udeležba na ITF svetovni trenerski konferenci Bangkok 25.-27.10.2019**

Letošnja 21. ITF svetovna trenerska konferenca bo potekala od 25.-27.10.2019 v Bangkoku (Tajska). Člani IO TO smo mnenja, da se je tovrstnih dogodkov potrebno udeležiti iz strokovnih razlogov, zato finančno podpremo udeležbo na konferenci dr. Aleša Filipčiča (vodja usposabljanja teniških trenerjev v okviru TZS) in Gregorja Šenica (predsednik TO TZS). Konferenca so bo posnela in bo s tem dostopna vsem članom trenerske organizacije.

**Člani IO TO TZS sprejmejo sklep o udeležbi in pokritju stroškov udeležbe dr. Alešu Filipčiču in Gregorju Šenici.**

Sklep je bil soglasno sprejet

**Ad. 7) Dopolnitev Pravilnika o licenciranju teniških trenerjev**

Prisotni člani IO TO so razpravljali o možnostih in potrebah posodobitve Pravilnika o licenciranju teniških trenerjev. V posodobitev je potrebno vključiti tudi pravnika, ki bo uskladil vse potrebno tudi z ostalimi pravilniki TZS in Zakonu o športu za interno uporabo v okviru TZS in zunanjih organov, ki naš pravilnik uporabljajo.

**Člani IO TO TZS o tej točki niso glasovali**

**Ad. 8) Razno**

Pod točko ad. 8 ni bilo razprave

Seja je bila zaključena ob 11:45 uri.

Zapisal: Predsednik IO TO TZS:

Gregor Šenica Gregor Šenica

Ljubljana, 18.10.2019